Huu ni mjadala wa kweli wa masaa mawili nilioutoa kwa wanafunzi wa sekondari,
unakatiza kwa dakika tatu.
Na yote yalianza siku moja nikiwa kwenye ndege, nikielekea TED,
miaka saba iliyopita.
Na katika siti iIiyopo pembeni yangu alikuwapo mwanafunzi wa sekondari, kijana,
alitokea katika familia masikini sana.
Na alitaka kujitengenezea maisha,
akaniuliza swali rahisi.
Alisema, "Ni nini husababisha mafanikio?"
Na nilijisikia vibaya sana,
kwa sababu sikuweza kumpa jibu zuri.
Hivyo nilitoka kwenye ndege, na kuja TED.
Na nikafikiri, lahaula, niko miongoni mwa watu wenye mafanikio!
Kwa nini nisiwaulize wao nini kiliwasaidia kufanikiwa,
na kuwaelimisha watoto?
Hivyo, miaka saba, mahojiano 500 baadaye,
nitawaambia nini hasa hupelekea mafanikio
yanayowasukuma wanaTED.
Na jambo la kwanza ni shauku.
Freeman Thomas anasema, "Ninaendeshwa na shauku yangu."
WanaTED hufanya yote kwa sababu ya upendo; hawafanyi kwa ajili ya fedha.
Carol Coletta anasema, "Ningelipa mtu kufanya ninachofanya. "
Na jambo la kushangaza ni:
ukifanya kwa upendo, pesa huja hata hivyo.
Kazi! Rupert Murdoch aliniambia, "Yote ni kazi ngumu.
Hakuna kitu kinakuja kwa urahisi. Lakini ninaifurahia kazi yangu. "
Amesema furaha? Rupert? Ndiyo!
(Vicheko)
WanaTED hufurahia kazi zao. Na hufanya kazi kwa bidii.
Niligundua, sio workaholics. Ni workafrolics.
(Vicheko)
Vyema!
(Makofi)
Alex Garden anasema, "Ili kufanikiwa, weka jitihada katika kitu kimoja
na kuwa mtaalamu kwenye hilo."
Hakuna mazingaombwe; ni mazoezi, mazoezi, mazoezi.
Na ni lengo.
Norman Jewison aliniambia,
"Nadhani huhusiana na kujishughulisha na jambo moja. "
Na kukazana!
Daudi Gallo anasema, "Jisukume.
Kimwili, kiakili, unapaswa kujisukuma, kujisukuma, kujisukuma."
Unahitaji kujisukuma kutoka katika aibu na mashaka.
Goldie Hawn anasema, "Siku zote nilikuwa na mashaka.
Sikuwa na ujuzi wakutosha; Sikukuwa na kipaji cha kutosha.
Sikufikiri ningeweza kufanikiwa."
Daima si rahisi kujisukuma,
na ndiyo maana tuna mama.
(Vicheko)
(Makofi)
Frank Gehry aliniambia,
"Mama yangu alinisukuma."
(Vicheko)
Tumikia!
Sherwin Nuland anasema, "Ilikuwa ni fursa kutumikia kama daktari."
Watoto wengi wanataka kuwa mamilionea.
Jambo la kwanza ninalosema ni:
"Sawa, vizuri huwezi kujihudumia mwenyewe;
unapaswa kutumikia wengine kitu cha thamani.
Kwa sababu hiyo ndiyo njia watu hupata utajiri. "
Mawazo!
MwanaTED Bill Gates anasema, "Nilikuwa na wazo:
kuanzisha kampuni ya kwanza ya programu za mikro-kompyuta."
Ningependa kusema ni wazo zuri sana.
Na hakuna miujiza katika ubunifu wa mawazo mapya --
ni kufanya baadhi ya mambo rahisi sana.
Na ninatoa ushahidi mwingi.
Stahimili!
Joe Kraus anasema,
"Ustahimilifu ni sababu namba moja ya mafanikio yetu. "
Unahitaji kustahimili unapofeli. Unahitaji kustahimili misukosuko!
Ambayo ni "Kukosolewa, Kukataliwa, Watu ovyo na Presha."
(Vicheko)
Hivyo, jibu kwa swali hili ni rahisi:
Lipa dola 4,000 na uje kwenye TED.
(Vicheko)
Au ukishindwa hilo, fanya mambo haya nane - na niamini,
haya ni mambo makuu nane ambayo huleta mafanikio.
Asanteni wanaTED kwa mahojiano yenu yote!
(Makofi)